TPCH วิ่งฉิว 6% รับกำไรไตรมาส 3/61 โตกระฉูดกว่า 2 เท่าตัว ทะลุ 90 ลบ.
TPCH วิ่งฉิว 6% หลังอวดกำไรไตรมาส 3/61 โตกระฉูดกว่า 2 เท่าตัว ทะลุ 90 ลบ. รับรายได้ขายไฟพุ่ง โดยล่าสุด ณ เวลา 10.37 น. อยู่ที่ระดับ 11.10 บาท บวก 0.60 บาท หรือ 5.71% สูงสุดที่ระดับ 11.10 บาท ต่ำสุดที่ระดับ 10.80 บาท มูลค่าการซื้อขาย 29.17 ล้านบาท
8 พ.ย. 2561

ผู้สื่อข่าวรายงานว่า ราคาหุ้น บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ณ เวลา 10.37 น. อยู่ที่ระดับ 11.10 บาท บวก 0.60 บาท หรือ 5.71% สูงสุดที่ระดับ 11.10 บาท ต่ำสุดที่ระดับ 10.80 บาท มูลค่าการซื้อขาย 29.17 ล้านบาท

โดยราคาหุ้น TPCH ปรับตัวขึ้นแรงวันนี้ หลังมีการรายงานผลประกอบการไตรมาส 3/2561 โตสูงกว่า 2 เท่าตัว ที่ระดับ 91.93 ล้านบาท เทียบกับปีก่อนมีกำไร 26.22 ล้านบาท หลังบริษัทมีรายได้จากการขายไฟฟ้าเพิ่มขึ้น 36% จากช่วงเดียวกันปีก่อน